art_in_progress_logo 

www.artinprogress.eu

Προς:

Υπόψη:

Πάτρα:00.00.2016

**ΑΝΟΙΧΤΗ ΠΡΟΣΚΛΗΣΗ ΣΥΜΜΕΤΟΧΗΣ ΣΠΟΥΔΑΣΤΩΝ ΣΕ WORKSHOP**

***r2, η αρχιτεκτονική συναντά τα εικαστικά***

*Οργάνωση*: Art in Progress

*Συνδιοργάνωση*: Σύλλογος Αρχιτεκτόνων Νομού Αχαΐας (ΣΑΝΑ)

*Συντονιστές*: Θανάσης Μουτσόπουλος, Νίκος Πατσαβός

Μέγιστος αριθμός συμμετεχόντων: 50 άτομα

Διάρκεια: 13-20 Μαΐου 2016 - Πάτρα

*Κόστος Συμμετοχής*: 50 ευρώ

***Καταληκτική ημερομηνία για την υποβολή συμμετοχής* είναι η 31η Μαρτίου 2016.**

Η Art in Progress σε συνεργασία με τον ΣΑΝΑ, στα πλαίσια του διεθνούς Street art Festival Patras|Artwalk 2, προσκαλούν σπουδαστές από τις σχολές Αρχιτεκτονικής και Καλών Τεχνών όλης της χώρας ώστε να συμμετάσχουν στο εργαστήριo “r2, η αρχιτεκτονική συναντά τα εικαστικά” που αφορά τον σχεδιασμό και την υλοποίηση κατασκευών ως παρεμβάσεις στον αστικό χώρο. Σε αυτό το εργαστήριο θα διερευνηθεί ειδικά η σχέσης της αρχιτεκτονικής με τα εικαστικά στον χώρο του διαρκώς μεταβαλλόμενου αστικού περιβάλλοντος. Οι συμμετέχοντες, φοιτητές σε συνεργασία με καθηγητές, θεωρητικούς και καλλιτέχνες θα διαπραγματευτούν την έννοια του **απροόπτου**, όπως αυτό αναδύεται στα όρια της εμπειρίας της πόλης. Βασικό θεωρητικό και εννοιολογικό εργαλείο η **κλίμακα**και η ανατροπή αυτής.

*Το απρόοπτο ως μια σειρά συμβάντων, το τυχαίο, η σύμπτωση, το δυστύχημα, το ξαφνικό, το στιγμιαίο. Και σε όλες αυτές τις εκφάνσεις οι αιφνίδιες αλλαγές της κλίμακας: από το κοντινό στο μακρινό, το σύγχρονο με το παλιό, το γραμμικό με το κυκλικό, το μοναδικό με το μαζικό, το καθορισμένο με το απεριόριστο. Πώς αυτές οι ανατροπές μπορούν να ενταχθούν στον σχεδιασμό;*

*Ποιες δημιουργικές απολήξεις και βιωματικές μεταπτώσεις ενδημούν στο απρόοπτο; Ποια είναι η μορφολογική συγγένεια του καθορισμένου και του απρόοπτου στο σύγχρονη αστική κατάσταση;*

**Εισηγητές:**

Κωνσταντίνος Βασιλείου \_ Ιωσήφ Δακορώνιας \_ Γιάννης Ζιώγας \_ Δημήτρης Ζουρούδης \_ Θανάσης Μουτσόπουλος \_ Παναγιώτης Πάγκαλος \_ Απόστολος Πάνος \_ Άγγελος Παπαγεωργίου \_ Λόης Παπαδόπουλος \_ Νίκος Πατσαβός \_ Ιάκωβος Ρήγος \_ Δημήτρης Ρότσιος \_ Βασίλης Στρουμπάκος \_ Βασίλης Τσεσμετζής \_ Άγγελος Φλώρος \_ Δημήτρης Φράγκος \_ Πάνος Χαραλάμπους

Οι σπουδαστές θα εργαστούν σε ομάδες και θα τους δοθούν υλικά και εργαλεία για την εφαρμογή των ιδεών τους και την επιτόπου κατασκευή τους. Οι συμμετέχοντες θα είναι προτιμότερο να φέρουν τους δικούς τους υπολογιστές.

Οι κατασκευές που θα δημιουργηθούν θα εκτίθενται στην πόλη καθ’ όλη την διάρκεια του διεθνούς Street art Festival Patras|Artwalk 2 (13.05 - 13.06.2016).

Οι ενδιαφερόμενοι θα πρέπει να επισκεφτούν την ιστοσελίδα της Art in Progress ([www.artinprogress.eu](http://www.artinprogress.eu/)) ή την σελίδα στο facebook ([Art In Progress Visual Art](https://www.facebook.com/artinprogress.visualart?fref=ts)) και να συμπληρώσουν την ηλεκτρονική αίτηση συμμετοχής. Θα ακολουθήσει αξιολόγηση για την επιλογή των σπουδαστών που θα συμμετάσχουν, έτσι ώστε να υπάρξει ισότιμη κατανομή από όλες τις σχολές της χώρας.

**Στο τέλος του workshop θα δοθούν βεβαιώσεις συμμετοχής.**

Για οποιαδήποτε διευκρίνιση, μπορείτε να επικοινωνείτε στο ακόλουθο e-mail: [artinprogress.elmalli@gmail.com](mailto:artinprogress.elmalli@gmail.com)

Η διοργάνωση θα εξασφαλίσει οικονομικές προσφορές για την διευκόλυνση διαμονής και διατροφής των συμμετεχόντων.